CELEX: 32021R2169
Language: ro
Date: 2021-12-02 00:00:00
Title: Regulamentul de punere în aplicare (UE) 2021/2169 al Comisiei din 2 decembrie 2021 de deschidere, pentru anul 2022, a unui contingent tarifar aplicabil importurilor în Uniune de anumite mărfuri originare din Norvegia și rezultate din prelucrarea produselor agricole prevăzute în Regulamentul (UE) nr. 510/2014 al Parlamentului European și al Consiliului

8.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 438/43
               
            
         REGULAMENTUL DE PUNERE ÎN APLICARE (UE) 2021/2169 AL COMISIEI
         din 2 decembrie 2021
         de deschidere, pentru anul 2022, a unui contingent tarifar aplicabil importurilor în Uniune de anumite mărfuri originare din Norvegia și rezultate din prelucrarea produselor agricole prevăzute în Regulamentul (UE) nr. 510/2014 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (1), în special articolul 16 alineatul (1) litera (a),
         având în vedere Decizia 2004/859/CE a Consiliului din 25 octombrie 2004 privind încheierea unui acord sub forma unui schimb de scrisori între Comunitatea Europeană și Regatul Norvegiei referitor la Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei (2), în special articolul 3,
         întrucât:
         
                     (1)
                  
                  
                     Protocolul 2 la Acordul între Comunitatea Economică Europeană și Regatul Norvegiei din 14 mai 1973 (3) (denumit în continuare „Acordul bilateral de liber schimb între Comunitatea Economică Europeană și Regatul Norvegiei”) și Protocolul 3 la Acordul privind Spațiul Economic European (denumit în continuare „Acordul SEE”) (4) astfel cum a fost modificat prin Decizia nr. 140/2001 a Comitetului mixt al SEE din 23 noiembrie 2001 de modificare a Protocoalelor 2 și 3 la Acordul SEE, privind produsele agricole transformate și alte produse agricole (5), stabilesc regimurile comerciale dintre Uniune și Regatul Norvegiei pentru anumite produse agricole și produse agricole prelucrate.
                  
               
                     (2)
                  
                  
                     Protocolul nr. 3 la Acordul privind SEE prevede o taxă vamală zero aplicabilă apelor cu adaos de zahăr sau de alți îndulcitori sau aromatizate, clasificate la codul NC 2202 10 00, precum și altor băuturi nealcoolice care nu conțin produse de la pozițiile 0401-0404 sau grăsimi obținute din produse de la pozițiile 0401-0404, clasificate la codul NC 2202 90 10.
                  
               
                     (3)
                  
                  
                     Începând de la 1 ianuarie 2017, codul NC 2202 90 a fost înlocuit cu codurile NC 2202 91 00 și 2202 99. Prin urmare, prezentul regulament ar trebui să se aplice produselor de la codurile NC 2202 10 00, ex 2202 91 00 și ex 2202 99.
                  
               
                     (4)
                  
                  
                     Acordul sub forma unui schimb de scrisori între Comunitatea Europeană și Regatul Norvegiei privind Protocolul 2 la Acordul de liber schimb între Comunitatea Economică Europeană și Regatul Norvegiei (6) (denumit în continuare „Acordul sub forma unui schimb de scrisori”) suspendă temporar regimul de scutire de taxe vamale aplicat în temeiul Protocolului 2 produselor încadrate la codurile NC 2202 10 00 (ape, inclusiv apele minerale și apele gazeificate, care conțin zahăr sau alți îndulcitori sau aromatizate) și ex 2202 90 10 (alte băuturi nealcoolice cu conținut de zahăr) înlocuite prin codurile NC 2202 10 00, ex 2202 91 00 și ex 2202 99. În conformitate cu Acordul sub forma unui schimb de scrisori, importurile scutite de taxe vamale ale mărfurilor respective originare din Norvegia sunt permise numai în limitele unui contingent scutit de taxe vamale. Pentru importurile care depășesc contingentul scutit de taxe vamale respectiv trebuie achitată o taxă.
                  
               
                     (5)
                  
                  
                     Acordul sub forma unui schimb de scrisori prevede, de asemenea, că, în cazul în care contingentul tarifar nu a fost epuizat până la data de 31 octombrie a unui anumit an, produsele în cauză vor beneficia de acces nelimitat în Uniune fără taxe vamale în perioada 1 ianuarie-31 decembrie a anului următor.
                  
               
                     (6)
                  
                  
                     Contingentul anual pentru 2020 pentru produsele în cauză, deschis prin Regulamentul de punere în aplicare (UE) 2019/2154 al Comisiei (7), nu a fost epuizat până la 31 octombrie 2020. Regulamentul de punere în aplicare (UE) 2020/2122 al Comisiei (8) a prevăzut că regimul accizelor stabilit în Acordul sub forma unui schimb de scrisori nu trebuie să se aplice importurilor în Uniune în perioada 1 ianuarie-31 decembrie 2021, permițând accesul nelimitat și scutit de taxe vamale al acestor mărfuri în Uniune.
                  
               
                     (7)
                  
                  
                     Acordul sub forma unui schimb de scrisori prevede redeschiderea, pentru anul 2022, a contingentului scutit de taxe vamale pentru aceste ape și băuturi. Ultimul contingent anual pentru produsele în cauză a fost deschis pentru anul 2020 prin Regulamentul de punere în aplicare (UE) 2019/2154. Întrucât pentru anul 2021 nu a fost deschis niciun contingent anual, volumul contingentului pentru 2022 ar trebui să fie stabilit la același nivel ca și pentru 2020.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul Comitetului pentru probleme orizontale referitoare la comerțul cu produse agricole prelucrate care nu sunt cuprinse în anexa I,
                  
               ADOPTĂ PREZENTUL REGULAMENT:
         
            Articolul 1
            
               (1)   De la 1 ianuarie până la 31 decembrie 2022, contingentul tarifar scutit de taxe vamale prezentat în anexă este deschis pentru mărfurile originare din Norvegia care sunt enumerate în anexa respectivă, în condițiile specificate în aceasta.
            
            
               (2)   Regulile de origine stabilite în Protocolul nr. 3 la Acordul bilateral de liber schimb dintre Comunitatea Economică Europeană și Regatul Norvegiei se aplică mărfurilor enumerate în anexa la prezentul regulament.
            
            
               (3)   Pentru cantitățile importate care depășesc volumul contingentului prevăzut în anexă se aplică o taxă preferențială de 0,047 EUR/litru.
            
         
         
            Articolul 2
            Contingentul tarifar scutit de taxe vamale menționat la articolul 1 alineatul (1) este gestionat de Comisie în conformitate cu articolele 49-54 din Regulamentul de punere în aplicare (UE) 2015/2447 al Comisiei (9).
         
         
            Articolul 3
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
            Se aplică de la 1 ianuarie 2022.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 2 decembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 150, 20.5.2014, p. 1.
         
            (2)  JO L 370, 17.12.2004, p. 70.
         
            (3)  JO L 171, 27.6.1973, p. 2.
         
            (4)  JO L 1, 3.1.1994, p. 3.
         
            (5)  JO L 22, 24.1.2002, p. 34.
         
            (6)  JO L 370, 17.12.2004, p. 72.
         
            (7)  Regulamentul de punere în aplicare (UE) 2019/2154 al Comisiei din 16 decembrie 2019 de deschidere, pentru anul 2020, a unui contingent tarifar aplicabil importurilor în Uniune de anumite mărfuri originare din Norvegia și rezultate din prelucrarea produselor agricole prevăzute în Regulamentul (UE) nr. 510/2014 al Parlamentului European și al Consiliului (JO L 327, 17.12.2019, p. 66).
         
            (8)  Regulamentul de punere în aplicare (UE) 2020/2122 al Comisiei din 16 decembrie 2020 de acordare, pentru anul 2021, a accesului nelimitat și scutit de taxe vamale în Uniune pentru anumite mărfuri originare din Norvegia și rezultate din transformarea produselor agricole prevăzute în Regulamentul (UE) nr. 510/2014 al Parlamentului European și al Consiliului (JO L 426, 17.12.2020, p. 32).
         
            (9)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
      
      
         
            ANEXĂ
            Mărfuri originare din Norvegia cărora li se acordă acces nelimitat și scutit de taxe vamale în Uniune în perioada 1 ianuarie-31 decembrie 2022
            
                        Nr. de ordine
                     
                     
                        Cod NC
                     
                     
                        Cod TARIC
                     
                     
                        Descrierea mărfurilor
                     
                     
                         
                     
                     
                        Volumul contingentului
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    —
                                 
                                 
                                    Ape, inclusiv ape minerale și ape gazeificate, care conțin zahăr sau alți îndulcitori sau aromatizate
                                 
                              
                     
                         
                     
                     
                        23,029 milioane de litri
                     
                  
                        ex 2202 91 00 
                     
                     
                        10
                     
                     
                        
                                    —
                                 
                                 
                                    Bere fără alcool care conține zahăr
                                 
                              
                     
                         
                     
                  
                        ex 2202 99 11 
                     
                     
                        11
                        19
                     
                     
                        
                                    —
                                 
                                 
                                    Băuturi pe bază de soia cu un conținut de proteine de minimum 2,8 % din greutate care conțin zahăr (zaharoză sau zahăr invertit)
                                 
                              
                     
                        Care nu conțin produse de la pozițiile 0401  până la 0404  sau grăsimi obținute din produse de la pozițiile 0401  până la 0404 
                     
                  
                        ex 2202 99 15 
                     
                     
                        11
                        19
                     
                     
                        
                                    —
                                 
                                 
                                    Băuturi pe bază de soia cu un conținut de proteine mai mic de 2,8 % din greutate; băuturi pe bază de fructe cu coajă lemnoasă de la capitolul 8 din Tariful vamal comun, cereale de la capitolul 10 din Tariful vamal comun sau semințe de la capitolul 12 din Tariful vamal comun care conțin zahăr (zaharoză sau zahăr invertit)
                                 
                              
                  
                        ex 2202 99 19 
                     
                     
                        11
                        19
                     
                     
                        
                                    —
                                 
                                 
                                    Alte băuturi nealcoolice care conțin zahăr (zaharoză sau zahăr invertit)